Vejledning

50.85

|  |
| --- |
| Brændstof og fyringsolie  Delaftale 1  Kundevejledning –  PRAKTISK ANVENDELSE AF AFTALEN |

Indholdsfortegnelse

[1 Introduktion 3](#_Toc103081681)

[2 Sortiment 3](#_Toc103081682)

[2.1 Sortimentet på delaftale 1 - Tankkort til tankstationer omfatter: 3](#_Toc103081683)

[3 Hvilken leverandør skal jeg købe ind hos 3](#_Toc103081684)

[3.1 Kaskademodellen 4](#_Toc103081685)

[4 Hvordan køber jeg ind 4](#_Toc103081686)

[5 Hvornår skal jeg bruge backup-leverandør 5](#_Toc103081687)

[6 Kontaktoplysninger til leverandører 5](#_Toc103081688)

[7 Hvad er min forpligtelse som kunde 6](#_Toc103081689)

[8 Priser og rabatter 6](#_Toc103081690)

[9 Betalingsbetingelser 6](#_Toc103081691)

[10 Aftalens løbetid 6](#_Toc103081692)

[11 Oftest stillede spørgsmål 6](#_Toc103081693)

# Introduktion

Denne vejledning er en del af det implementeringskit, SKI udarbejder for at hjælpe dig i gang med at bruge aftalen. Den guider dig i at bruge delaftale 1 - Tankkort til tankstationer.  
  
Det øvrige implementeringskit består bl.a. af følgende materialer og værktøjer:

Vejledning til hver af de fire tildelingsmodeller på delaftale 1 - Tankkort til tankstationer

TCO-tildelingsværktøj

Faktaark

En aftaleside med samlede oplysninger om aftalen på www.ski.dk.

# Sortiment

50.85 Brændstof og fyringsolie består at fire delaftaler:

Delaftale 1 – Tankkort til tankstationer

Delaftale 2 – Levering af brændstof og fyringsolie

Delaftale 3 – Levering af brændstof iht. EN15940 eller tilsvarende

Delaftale 4 – Levering af CO2 reducerende brændstof iht. EN15940 eller tilsvarende.

## Sortimentet på delaftale 1 - Tankkort til tankstationer omfatter:

Benzin 95

Diesel.

Produkterne skal leve op til de til en hver tid gældende miljølovkrav vedrørende lovpligtigt indhold af henholdsvis bioethanol eller biodiesel.

# Hvilken leverandør skal jeg købe ind hos

På delaftale 1 - Tankkort til tankstationer er alle fire leverandører, der fremgår af kaskademodellen, potentielle leverandører.

For at finde din primære leverandør, skal du tildele efter den tildelingsmodel, din organisation har valgt at gøre brug af.  
  
Du kan tanke hos leverandørens hovedfirma såvel som underliggende lavprisstationer.  
  
Din organisation har valgt en af følgende modeller:

Kaskademodellen

TCO-model 2A

TCO-model 2B

TCO-model 2C

TCO-model 2D

Du finder separate vejledninger til hver enkelt tildelingsmodel på aftalesiden på ski.dk.  
  
Vær opmærksom på, at hvis du har valgt TCO-modellen, og der sker ændringer i lokationer hos leverandørerne på aftalen eller hos dig som kunde, skal du foretage TCO-beregningen på ny. På baggrund af den vil du eventuelt skulle tildele en ny leverandør.  
  
Du kan se, hvordan du tildeler en eventuel backup-leverandør i vejledningerne til tildeling, som er tilgængelige under ”aftaledokumenter” på aftalesiden på ski.dk.

## Kaskademodellen

Rækkefølgen på leverandørerne i kaskaden er:

Leverandør nr. 1: Q8 Danmark A/S   
Leverandør nr. 2: Circle K Danmark A/S  
Leverandør nr. 3: DCC Energi Retail A/S  
Leverandør nr. 4: OK a.m.b.a.

Tilslutter du din organisation *efter* rammeaftalen er udbudt, skal du følge kaskademodellen. Du finder en nærmere beskrivelse i bilag D, pkt. 2 eller i ”Vejledningen til tildeling via kaskademodel – statslige, regionale og øvrige ikke-kommunale kunder”.

# Hvordan køber jeg ind

Når du har tildelt til en leverandør, kan du bestille tankkort til leverandøren via online løsning, telefon eller pr. e-mail. Når du har modtaget kortet, skal du blot købe benzin og diesel på tankstationen med det dertilhørende tankkort eller via en app.

Ved bestilling af nye kort kan du angive individuelle informationer, der skal påføres kortet, fx virksomhed, navn, afdeling, registreringsnummer osv. Der er mulighed for selvvalgte koder, og leverandøren kan hjælpe med at kode kortene. Det er valgfrit, om det enkelte kort er pr. bil eller pr. medarbejder.

Du kan desuden tildele en leverandør på et backup-kort. Det bestilles ligeledes via online løsning, telefon eller pr. e-mail.

# Hvornår skal jeg bruge backup-leverandør

Som supplement til din primære leverandør har du mulighed for at få en backup-leverandør. Denne leverandør kan bruges, når kørslen afviger fra de normale mønstre, og hvor primærleverandøren ikke er repræsenteret, fx:

når institutioner og skoler skal på koloni, lejrtur eller udflugter

når kommunen skal hente børn, der skal i familiepleje

ved kørsel over lange strækninger

hvor en inspektør, fødevarekontrollant osv. dækker et større geografisk område

anden ad hoc kørsel.

# Kontaktoplysninger til leverandører

Du finder leverandørernes kontaktoplysninger på aftalesiden på ski.dk.

**Leverandør nr. 1 i kaskaden**Q8 Danmark A/S

**Leverandør nr. 2 i kaskaden**  
Circle K Danmark A/S

**Leverandør nr. 3 i kaskaden**DCC Energi Retail A/S

**Leverandør nr. 4 i kaskaden**  
OK a.m.b.a.

# Hvad er min forpligtelse som kunde

Har du tilsluttet dig aftalen, er du forpligtet til at benytte aftalen i forbindelse med de køb, som aftalen dækker.

# Priser og rabatter

Priserne på aftalen er udtryk for leverandørens listepris fratrukket den rabatsats, leverandøren har tilbudt. Du finder leverandørens listepriser på deres hjemmeside.  
  
Hvis prisen på standeren er billigere end listeprisen minus rabatten, køber du brændstof til standerprisen. Standerprisen er den pris, der er oplyst på tankstationen, når du kører ind og tanker.  
  
Leverandøren indestår for, at der ikke tilbydes priser i forbindelse med kundens anvendelse af rammeaftalen, der er i strid med rammeaftalens bestemmelser om priser.

# Betalingsbetingelser

Din organisation får en opgørelse/faktura over for- bruget for hver måned til betaling 30 dage efter, du har modtaget fakturaen.

# Aftalens løbetid

Rammeaftalen kan bruges fra den 1. juni 2020 og løber som udgangspunkt i fire år (2+1+1).

# Oftest stillede spørgsmål

|  |  |
| --- | --- |
| Spørgsmål | Svar |
| Hvor og hvordan bestiller jeg? | For at få tankkort til den leverandør, du skal bruge, skal du tage kontakt til leverandøren via online løsning, e-mail, eller pr. telefon.  OBS: Hvis du ikke anvender elektronisk bestilling, skal du huske at oplyse EAN-nummer og rammeaftale nummer 50.85, når du kontakter leverandøren.  Oplysninger om rabatter og produktsortiment kan du finde på www.ski.dk.  Husk, at købet skal foretages in- den for rammeaftalens sortiment.  Køb af varer uden for aftalens sortiment er ikke omfattet af rammeaftalen og skal aftales med indkøbskontoret eller den aftaleansvarlige for din kommune. |
| Praktisk vedr. tankkort | Du kan oprette, nedlægge og foretage ændringer af tankkort via leverandørens online løsning.  Den ansvarlige i din organisation kan ligeledes finde en samlet oversigt over forbruget af brænd- stof mm. i din organisation via den online løsning. |
| Hvordan får jeg et e-handelskatalog til aftalen?  (Kun for den kontraktansvarlige enhed) | Der findes *ikke* e-katalog på  denne aftale. |
| Hvordan får jeg en oversigt over priser og rabatter?  (Kun for den kontraktansvarlige enhed) | Du kan anvende oversigten over priser og rabatter, som er udarbejdet af SKI i forbindelse med implementeringen af aftalen. Du finder oversigten på SKI’s hjemmeside.  Vær dog opmærksom på, at pris- erne på brændstof er dynamiske og reguleres på daglig basis – derfor er priserne på ski.dk et øjebliksbillede fra en bestemt dag i forbindelse med tilbudsafgivningen.  De oplistede rabatter forbliver dog uændret uagtet prisudsving.  Rabatter er opgivet i kroner og øre pr. liter. |
| Hvordan er bodsbestemmelserne på delaftalen? | Du kan som kunde opkræve bod i følgende situationer:  **Bod – for høje listepriser**  Du kan opkræve bod, hvis du i mindst tre tilfælde kan dokumentere, at leverandøren har opkrævet for høje listepriser eller standerpriser. Boden udgør DKK 30.000.  **Bod - standerpris**  Du kan opkræve bod, hvis du i tre tilfælde (opgjort pr. produkt, pr. løbende år) kan dokumentere, at leverandøren ikke har opkrævet standerprisen, hvis denne pris på bestillingstidspunktet var lavere end listeprisen minus rabat for de leverede produkter. Boden udgør DKK 30.000.  **Bod – fejlbehæftede fakturaer**  Du kan opkræve bod. hvis leverandøren fremsender en faktura med to eller flere fejl. Boden udgør DKK 10.000 pr. forhold. |
| Hvem kan hjælpe med spørgsmål vedrørende aftalen?  (Kun for den kontraktansvarlige enhed) | Spørgsmål om aftalen kan stilles til SKI’s kontraktansvarlige  – du kan finde kontaktinformation  på www.ski.dk. |
| Hvordan får jeg et log-in til www.ski.dk? | Som bruger skal du tage kontakt til brugeradministratoren for ski. dk i din kommune. Denne person kan hjælpe med at skaffe dig et log-in.  Er du den kontraktansvarlige i din organisation, og har du ikke et log-in, skal du rette henvendelse til SKI´s kundeservice på tlf.: 33 42 70 00 eller e-mail: [kundeservice@ski.dk](mailto:kundeservice@ski.dk) så vil de hjælpe dig i gang. |

|  |
| --- |
| Mere information  Du kan finde mere information om aftalen på ski.dk. Her finder du blandt andet øvrige dokumenter, der kan hjælpe dig med at bruge aftalen.  Du er altid velkommen til at kontakte SKI’s kundeservice på telefon 33 42 70 00, hvis du har spørgsmål til aftalen. |